open-index/open-wikipedia-markdown huggingface dataset:
Dvojmestie

**Dvojmestie** (angl. *twin cities*) je zvláštny prípad dvoch miest alebo mestských centier, ktoré vznikli v geografickej blízkosti a časom spolu zrastajú. Termín Twin Cities sa používa v Spojených štátoch aj špecificky na označenie dvojmestia Minneapolis a Saint Paul.

## Príklady
* Atil a Khazaran
* Kitchener a Waterloo (Ontário)
* Windsor (Ontário) a Detroit (Michigan) (pozri Windsor-Detroit)
* West Monroe (Louisiana) a Monroe (Louisiana)
* Port Huron (Michigan) a Sarnia (Ontário)
* Duluth (Minnesota) a Superior (Wisconsin), pozri Twin Ports
* Rivera, Uruguaj a Santana do Livramento, Brazília
* Minneapolis a Saint Paul (Minnesota)
* Leominster (Massachusetts) a Fitchburg (Massachusetts)
* Paris a Brantford (Ontário)
* Niagara Falls (Ontário) a Niagara Falls (USA)
* Dallas/Fort Worth Metroplex
* Ottawa a Gatineau, Quebec
* Barrie (Ontário) a Orillia (Ontário)
* Belleville (Ontário) a Trenton (Ontário)
* Fort Erie (Ontário) a Buffalo (New York)
* Champaign-Urbana
* Townsville a Thuringowa (Austrália)
* Albury a Wodonga
* Coolangatta a Tweed Heads
* Brownsville (Texas) a Matamoros (Tamaulipas)
* Ciudad Juárez, Mexiko a El Paso (Texas)
* Valparaíso-Viña del Mar a La Serena-Coquimbo v Čile
* Brighton a Hove, UK
* Islamabad a Rawalpindi (Pakistan)
* Hajdarábad a Secunderabad, India
* Ramallah a al-Bireh (Západný breh Jordánu)
* Ludwigshafen a Mannheim (Nemecko)
* Ulm a Neu-Ulm (Nemecko)
* Mainz a Wiesbaden (Nemecko)
* Sodoma a Gomora
* Taipei a Keelung (Taiwan)
* Taoyuan a Jhongli, Taiwan
* Soul a Inčchon (Kórejská republika)
* Viedeň a Bratislava, stredná Európa
* Kinshasa a Brazzaville, Kongo-Zair
* Santa Cruz de Tenerife a San Cristóbal de La Laguna (Španielsko)

Kategória:Urbánna geografia
KST

**KST** môže byť:
* Krakowski Szybki Tramwaj
* Korea Standard Time
* Klub slovenských turistov
* softvér, pozri kst (softvér)
Gladius (meč)

**Gladius** (lat. "meč") bol krátky dvojsečný meč rímskych legionárov a súčasť rímskej uniformy 

Najstaršie rímske meče boli podobné gréckym, od 3. storočia pred Kr. Rimania prevzali Gladius počas druhej púnskej vojny z Hispánie. Tento meč  používali Keltiberi. Tento typ meča sa stal známym pod názvom **gladius hispaniensis**, alebo *hispánsky meč*, začal sa teda používať počas republiky a vyznačoval sa listovitou čepeľou a nevýraznou záštitou. Jeho dĺžka bola zhruba 50-60 cm. Počas prvej polovice 1. storočia Kr. bol vylepšený a poznáme ho pod menami ako Mainz a Fulham (podľa náleziska v Nemecku a Anglicku). Existuje i starší Pompejský typ. Gladius sa predĺžil a mal teraz 60-70 cm. Čepeľ sa upravila, teraz boli jej hrany rovnobežné, nie listové. Rukoväť bola výborne prispôsobená do ruky, zakončená bola veľkou guľou a pri čepeli pologuľovitou, na reze sploštenou záštitou. Gladius používala pechota, zatiaľ čo jazda mala dlhý meč spata, z ktorého sa neskôr vyvinul typ semispatha.

Kompletná výzbroj rímskeho vojaka pozostávala zo štítu (scutum), niekoľkých kopijí (pila, j.č. pilum), krátkeho meča (gladius) a dýky (pugio). Meč nosil legionár v drevenej pošve s kovovými prvkami pripätej na ramennom opasku (balteus). Dýka sa nosila na pravej strane v kovovom  puzdre. Keďže v ľavej ruke držal legionár štít, pošva meča musela byť na pravej strane opasku, čo bolo nepraktické a vojaci museli dlho trénovať, aby pri boji dokázali rýchlo tasiť meč. Začiatkom 3. storočia po Kr. začali legionári nosiť meč zavesený na hrubom balteu. Dôstojníci, ktorí používali malé okrúhle štíty, nosili meč obvykle na ľavej strane.

Na začiatku boja vojaci vrhli kopije proti nepriateľovi, potom tasili gladius. Pri boji sa kryli štítmi, do protivníka bodali krátkymi, úspornými výpadmi. Na rozdiel od zažitej predstavy, všetky typy gladia umožňovali nielen bodné, ale aj sečné a rezné pohyby, no Rimania uprednostňovali bodné rady. Gladius bol definitívne vyradený koncom 3. storočia po Kr. a bol nahradený spomínanou spathou.

## Zdroje
* Dr. Junkelman- Rímska armáda a jej vybavenie

## Externé odkazy
* Meče (Pohanství.net) - 

Kategória:Chladné zbrane
Kategória:Vojenstvo v starovekom Ríme
Kategória:Vybavenie rímskeho vojaka
Kategória:Meče
Obecná knižnica

**Obecná knižnica** je na Slovensku druh verejnej knižnice zriadenej v obci. Ak je obecná knižnica zriadená v meste, označuje sa ako mestská knižnica. Knižnice mestských častí v Bratislave sa tiež považujú za mestské knižnice. V užšom zmysle sa ako obecná knižnica označuje obecná knižnica iná ako mestská.

Obecná knižnica najmä
* utvára a sprístupňuje univerzálny knižničný fond vrátane knižničných dokumentov miestneho významu,
* poskytuje základné knižnično-informačné služby a spravidla aj špeciálne knižnično-informačné služby vrátane prístupu k vonkajším informačným zdrojom,
* organizuje a uskutočňuje kultúrno-vzdelávacie aktivity.

## Referencie

## Pozri aj
* Zoznam obecných knižníc na Slovensku
* Zoznam mestských knižníc na Slovensku

## Externé odkazy
*http://www.infolib.sk/index/index.php

Kategória:Knižničná a informačná veda
Parkúr

**Parkúr** môže byť:
*v jazdectve:
**pretekárska dráha s prekážkami pre konské jazdecké skokové súťaže, pozri parkúr (dráha)
**parkúrové jazdectvo (teda jazdecká disciplína na tejto dráhe)
*v kynológii: dráha s prekážkami pre výkon kynologického športu agility
*parkour
Gladius

**Gladius** (z lat. meč) môže byť:
*krátky dvojsečný rímsky meč, pozri gladius (meč)
*redukovaná ulita kalmárov 
*počítačová hra od firmy LucasArts, pozri Gladius (počítačová hra)
*názov českej lode, pozri Gladius (loď)
Mjódžin

**Mjódžin** je názov podmorskej kaldery vulkanického pôvodu s priemerom okolo 7&nbsp;km, nachádzajúcej sa v oblúku vulkanického súostrovia Izu, asi 450&nbsp;km južne od Tokia. Kaldera sa nachádza medzi ostrovami Aogašima a Beyonesu. Steny kaldery majú výšku 500 až 900&nbsp;m, na západnom okraji sa zvyšky predkalderovej vulkanickej stavby vypínajú nad hladinu, až do výšky až 360&nbsp;m.

Vek vytvorenia kaldery nie je presne známe, ale odhaduje sa na pár tisícok rokov. V súčasnosti nie je zaznamenaná žiadna aktivita, s výnimkou niekoľkých hydrotermálnych prameňov (s teplotou 278&nbsp;°C), nachádzajúcich sa vo východnej časti kalderového dna. 

## Externé odkazy
* www.volcano.si.edu - Mjódžin na Global Volcanism Program 

Kategória:Sopky Japonska
Kategória:Kaldery
Zámok

**Zámok** alebo **zámka** môže byť:
* technické zariadenie na dočasné spájanie, uzatváranie alebo zaisťovanie pohyblivých častí zábranných mechanizmov, najmä zariadenie na dverách a istých nádobách určené na zatváranie a otváranie kľúčom, pozri zámok (zamykanie)
* technické zariadenie (či časť zariadenia) slúžiace na uzavretie, upevnenie, spojenie a pod. niečoho, pozri napr. zámok klávesov, zámok stojky, zámok pletacieho stroja
* pohyblivé zariadenie na ručnej strelnej zbrani, ktoré túto zbraň spúšťa, pozri zámok (strelná zbraň)
*skrátene: elektronický zámok
*v informatike: blokovací mechanizmus proti viacnásobnému prístupu, angl. lock, pozri zámok (databáza)
*v zoológii: 
**spájacia časť oboch lastúr mäkkýša, lat. cardo, pozri zámok (mäkkýše)
**lonová spona párnokopytníkov, pozri zámok (lonová spona)
*v hokeji: uzavretie súpera v jeho obrannej tretine, pozri zámok (hokej)

**Zámok** môže byť aj:
* šľachtické sídlo, ktoré je prechodným typom medzi hradom a kaštieľom, pozri zámok (stavba) 
* román spisovateľa Franza Kafku, pozri Zámok (román) 
* ulica v Hlohovci, pozri Zámok (ulica)

## Referencie

## Pozri aj
*visací zámok
*kresadlová zámka
*luntová zámka
*koliesková zámka

## Iné projekty
Kľúč (zámok)

náhľad|Štandardný kľúč
[náhľad|Kľúče svätého Petra na [Vlajka Vatikánu|vlajke Vatikánu]]

**Kľúč** je nástroj určený na otváranie a zatváranie zámku. Otváranie zámku kľúčom (alebo otvorenie niečoho pomocou kľúča) sa nazýva odomknutie (odomykanie), zatváranie zámku kľúčom (alebo zatváranie niečoho pomocou kľúča) sa nazýva zamknutie (zamykanie). 

Kľúč ma špecifický tvar (alebo vlastnosti) a len použitie správneho kľúča umožní otvorenie zámku (sprístupnenie uzatvoreného priestoru). Zamykanie obyčajne slúži na zamedzenie prístupu osobám nemajúcim oprávnenie (kľúč).

## Delenie
Zámky delíme podľa ovládania na:
* **mechanické** (zadlábacie, vrchné, visiace, priemyselné, nábytkové atď.)
* elektronické

Nasledujúci text sa venuje len mechanickým zámkom. Elektronické zámky pozri v článku elektronický kľúč.

## Dejiny
Zámky prešli dlhým vývojom. Prvé súvisia už s počiatkami ľudstva, kedy ľudia začali vlastniť osobný majetok a potrebovali ho chrániť. So zdokonaľovaním technológií a rozširovaním vedomostí sa zdokonaľovali aj zámky (a zároveň aj technológie na ich prekonávanie). Zámky sa postupne vyvinuli na veľmi zložité mechanizmy, ktorých zložitosť a dokonalosť obvykle závisí od hodnoty chráneného obsahu.

Mechanické zámky delíme na dve veľké skupiny:

**Zabudované* zámky (sú neoddeliteľnou súčasťou zariadenia (dverí, prístroja, debny, trezoru) ktoré uzamykajú. Niektoré zámky (hlavne zadlabacie) obsahujú vymeniteľnú vložku v prípade potreby zámeny kľúča s iným kódom, resp. vložkou sa rieši taktiež potreba rôznych rozmerov z dôvodu rôznych hrúbok dverí. Pre zámkovú vložku sa používajú ľudové nevhodné názvy ako "cylindrická vložka" (všetky sú cylindrické), "FAB-ka" (FAB je názov jedného výrobcu vložiek) či "stavebná vložka" (na stavbe sa toho vkladá veľa, takže je to nevhodný názov pochádzajúci zrejme z angličtiny).
**Voľné* zámky (visacie zámky (kladky)) nie sú súčasťou uzamykaného zariadenia. Uzamykajú zariadenie voľne (zámok na bicykel), alebo sa vkladajú do pripraveného mechanizmu (petlica, oko, reťaz).

## Iné projekty

Kategória:Zámočníctvo
Mestská knižnica

**Mestská knižnica** môže byť:
*na Slovensku:
**obecná knižnica mesta resp. v Bratislave knižnica mestskej časti, pozri obecná knižnica
**regionálna knižnica Mestská knižnica v Bratislave
*vo svete:
**Štokholmská mestská knižnica
**…

Kategória:Knižničná a informačná veda
Tlačidlo

thumb|Tlačidlo
**Tlačidlo** alebo **gombík** alebo **gombička** alebo v niektorých prípadoch aj **kláves** či **klapka** je ukončenie elektrického alebo mechanického zariadenia do tvaru umožňujúceho ovládanie stlačením alebo otočením pomocou ľudského prstu.

Rozlišuje sa:
* elektrické tlačidlo - ukončenie elektrického spínača (prepínača, vypínača). Stlačenie tlačidla zopne (prepne) elektrický kontakt. Viacero elektrických tlačidiel sústredených do jedného celku sa volá klávesnica. Elektrické tlačidlo je obvykle nearetované a zopnutie trvá len počas tlaku prsta.
* mechanické tlačidlo - stlačenie umožňuje ovládanie mechanického zariadenia. Stlačenie odblokuje, alebo nastaví mechanický dielec v mechanickom zariadení (mechanické pokladne, klavír, písací stroj...). Viacero mechanických tlačidiel (klávesov) združených do jedného celku sa volá klaviatúra.

Kategória:Používateľské rozhranie
Pexeso

**Pexeso**  je druh kartovej hry, pri ktorej je potrebná hlavne pamäť. Názov PEXESO je česká skratka vytvorená zo súslovia **''PEK**ELNĚ **SE** **SO**USTŘEĎ''.

## Pravidlá
Hracie karty môžu mať ľubovolné symboly. Každý symbol je spárovaný teda vždy existujú dve karty s rovnakým symbolom. Pri hre sú karty obrátené symbolmi dolu. 

Každý hráč obracia v jednom kole dve karty, ak majú rovnaký symbol, odloží si ich a pokračuje v obracaní ďalších dvoch, ak nie sú rovnaké, obrátia sa naspäť a pokračuje ďalší hráč. Keď sú všetky zhodné symboly nájdené a teda sú obrátené všetky karty, vyhráva ten hráč, ktorý má odložených najviac kariet (našiel najviac zhodných dvojíc).

Pexeso môže byť v papierovej forme, alebo ako softvérová hra v počítači.

## Referencie


## Externé odkazy
* Tvorba vlastného pexesa
Kategória:Logické hry
Beyonesu Retsugan

**Beyonesu Retsugan** (angl. **Bayonnaise Rocks**) sú nadmorské zvyšky okraja rozľahlej podmorskej kaldery (9&nbsp;km priemer), nachádzajúcej sa v Pacifiku, asi 450&nbsp;km južne od Tokia. Postkalderové štádium aktivity predstavuje vznik lávového dómu *Mjódžin-šó*, nachádzajúceho sa na severovýchodnom okraji kaldery. Tento je pôvodcom väčšiny erupcií, pozorovaných v 19. a 20. storočí. Erupcia v roku 1952 si vyžiadala aj 31 obetí na životoch, všetko námorníkov z lode *Mjódžin Maru*.

## Externé odkazy
* www.volcano.si.edu - Beyonesu Retsugan na Global Volcanism Program 

Kategória:Sopky Japonska
Karta

**Karta** môže byť:
* list z tuhšieho papiera alebo z plastu na zápis, súpis a podobne, kartička, lístok, napr. kartotéčna karta
* (spravidla pevný) papierový alebo plastový lístok so symbolmi pre spoločenské hry alebo vykladanie budúcnosti, pozri napr. hracia karta, vykladacie karty
* v pošte: tlačivo na súpis a evidenciu zásielok, napr. nákladná karta, doručovacia karta
* v informatike:
** rozširujúca karta (=počítačová karta; zásuvný plochý modul rozširujúci možnosti počítača)
** pamäťová karta (médium pre záznam dát)
* karta z plastu vybavená magnetickým pásikom, čiarovým kódom alebo čipom na záznam dát, napr.:
** platobná karta (kreditná karta alebo debetná karta resp. podniková karta, banková karta alebo cestovná karta)
** telefónna karta (karta umožňujúca telefonovanie z verejného telefónneho automatu)
** optická karta (karta s veľkou pamäťou používaná najmä na identifikáciu osôb pri vstupe)
** čipová karta
* v textilníctve: vzornica ovládajúca osnovné nite tkáčskych krosien a tvoriace vzor pre jeden až dva útky, pozri karta (textilníctvo)
* hovorovo: 
** pohľadnica
** korešpondenčný lístok
* zastarano:
** cestovný lístok
** vstupenka
** list papiera

**Karty** môže byť:
* súbor papierových alebo plastových lístkov so symbolmi pre spoločenské hry alebo vykladanie budúcnosti
* kartová hra

## Pozri aj
* žltá karta (šport.)
* červená karta (šport.)
* zelená karta (ekon.)
Erik Axel Karlfeldt

**Erik Axel Karlfeldt** (* 20. júl 1864, Karlbo, Švédsko – † 8. apríl 1931, Štokholm) bol švédsky básnik a nositeľ Nobelovej ceny za literatúru z roku 1931.

## Iné projekty

Kategória:Nositelia Nobelovej ceny za literatúru
Kategória:Švédski spisovatelia
Kategória:Švédski nositelia Nobelovej ceny
Kategória:Absolventi Uppsala universitet
Aberdeen (Washington)

thumb|Aberdeen
right|thumb|Poloha

**Aberdeen** je neveľké mesto ležiace v štáte Washington na severozápadnom pobreží Ameriky, neďaleko mesta Seattle. Donedávna bolo výlučne zamerané na ťažbu dreva z miestnych rozsiahych lesov.

Narodil sa tu Kurt Donald Cobain, frontman skupiny Nirvana, a mesto je považované za kolísku hudobného štýlu grunge, ktorý preslávila práve Nirvana

## Partnerské mestá
*  Hakui, Japonsko
*  Kanazawa, Japonsko

## Iné projekty

## Externé odkazy
* Oficiálna stránka

Kategória:Mestá vo Washingtone
Univerzitná nemocnica Bratislava – Nemocnica svätého Cyrila a Metoda

vpravo|thumb|Nemocnica svätého Cyrila a Metoda
vpravo|thumb|Nemocnica s poliklinikou
vpravo|thumb|Informačná tabuľa pred nemocnicou
vpravo|thumb|Vchod do nemocnice
vpravo|thumb|Nemocničná chodba
**Univerzitná nemocnica – Nemocnica svätého Cyrila a Metoda ** (do 30.6.2010 *Fakultná nemocnica s poliklinikou Bratislava – Nemocnica svätého Cyrila a Metoda*; do 31.12.2004 *Fakultná nemocnica s poliklinikou sv. Cyrila a Metoda Petržalka*) je nemocnica v bratislavskej mestskej časti Petržalka, v jej miestnej časti Lúky, na Antolskej ulici. Je to súčasť Univerzitnej nemocnice Bratislava.

## Rozdelenie
*IV. Interná klinika 
*Klinika pre deti a dorast A. Getlíka 
*II. Chirurgická klinika 
*II. Ortopedicko-traumatologická klinika 
*Ortopedické oddelenie
*Oddelenie úrazovej chirurgie 
*I. Otorinolaryngologická klinika
*Očná klinika 
*I. Gynekologicko-pôrodnícka klinika 
*III. Gynekologicko-pôrodnícka klinika 
*Klinika hematológie a trasfúziológie 
*Gastroenterologická klinika 
*Novorodenecká klinika M. Rusnáka 
*Psychiatrické oddelenie 
*Urologické oddelenie 
*Oddelenie anestéziológie a intenzívnej medicíny 
*Foniatrické oddelenie 
*Oddelenie Centrálnych operačných sál 
*Oddelenie klinickej psychológie
*Oddelenie klinickej logopédie 
*Oddelenie cievnej chirurgie 
*Klinika fyziatrie a rehabilitácie 
*Rádiodiagnostická klinika 
*Oddelenie funkčnej diagnostiky 
*Oddelenie urgentnej medicíny 
*Oddelenie klinickej imunológie a alergológie
*Oddelenie centrálnej sterilizácie 
*Oddelenie dlhodobo chorých 
*Poliklinika

## Známi pacienti
* Karol Ježík – šéfredaktor SME, 7. decembra 1998 bol privezený po úraze hlavy, po vyšetrení prepustený, o niekoľko hodín upadol do bezvedomia a 14. decembra na Kramároch zomrel

## Referencie

## Externé odkazy
* oficiálna stránka Nemocnice svätého Cyrila a Metoda

Kategória:Univerzitná nemocnica Bratislava
Kategória:Nemocnice v Bratislave
Kategória:Petržalka
Vazal

**Vazal** môže byť:
*v európskom stredoveku zhruba do 9. storočia (analógiou aj inde a inokedy) osoba zaviazaná vernosťou svojmu pánovi (seniorovi) odmenou za jeho ochranu, ktorá bola zvyčajne zároveň (len doživotným) držiteľom léna (lénnikom), pozri vazal (včasný stredovek)
*lénnik vôbec
*prenesene: osoba alebo inštitúcia (spravidla štát), ktorá je od niekoho závislá, prinútená k poslušnosti

Vzťah medzi vazalom (v ktoromkoľvek význame) a jeho pánom sa nazýva **vazalstvo** alebo **vazalský vzťah**.
Aušra

[náhľad|Ausra v roku [1884, č. 10–11]]
**Aušra** (po slovensky: *Zore*) bol prvý spoločenský, politický a literárny časopisom písaný latinkou, ktorý vychádzal v litovskom jazyku. Vychádzal od marca 1883 do júna 1886 v mestách Ragaineje a Tilžeje. Počas tohoto obdobia vyšlo celkovo 40 čísel, ktoré boli združené v 29 zväzkoch. Prvým redaktorom časopisu Aušra sa stal Jonas Basanavičius a kolektív žurnalistov Jurgis Mikšas, Jonas Šliupas, Martynas Jankus a Juozas Andziulaitis-Kalnenas. Časopis bol vydávaný nelegálne ako na území Litvy, tak aj v oblastiach ruského impéria, kde žila litovská menšina, inteligenti a študenti. Avšak väčšina ruského duchovenstva ďalšie šírenie časopisu zakázala.

Časopisu Aušra patrí prvenstvo prvého liberálneho vydania svetového významu. Propagoval národné spojenie Litovcov vo Veľkej a Malej Litve a ich národné povedomie (znižoval liberálne nálady litovskej inteligencie). Zaoberal sa cárskou a inou násilnou politickou asimiláciou Litovcov. Mal zrovnoprávniť litovský národ s inými národmi ruského impéria. Časopis sa tiež povzbudzoval litovskú inteligenciu k účasti na litovskom národnom hnutí. Redaktori na jeho stránkach prejavovali snahu o zrušenie troch historických vrstiev obyvateľstva, aby tak docielili zrovnoprávnenie všetkých jeho vrstiev. Jednou z jeho hlavných úloh bola tiež snaha o zrušenie zákazu tlače litovskej literatúry a úsilie o vybudovanie litovských škôl. Na jeho stránkach sa čitatelia mohli zoznámiť s poéziou Dionýza Pošku a Simona Staniavičusa a iných litovských spisovateľov, realistickými literárnymi dielami, článkami z litovských povier a historickými otázkami.

Propagujúc národnú jednotu bez akéhokoľvek triedneho rozdielu sa časopis Aušra snažil pripojiť k litovskej národnej vojne proti Rusku. Vďaka prekladom zahraničných diel do litovského jazyka, vydaním kolekcie kníh, vydavateľstvo zoznámilo čitateľov s literatúrou susedných krajín.

Časopis mal tendenciu romantizovať pohľad na kritiku kultúry, idealizoval históriu krajiny, hoci do neho prispievali aj tzv. *ľavičiari*, ktorí boli zásadne proti idealizácii reality života. Do časopisu Aušra prispieval aj rad významných litovských osobností ako Mikalojus Akelaitis, Petras Arminas, Stanislovas Dagilis, Aleksandras Fromas-Gužutis, Jonas Jablonskis, Jonas Juška, Vincas Kudirka, Jonas Mačys-Kekštas, Maironis, Pranas Mašiotas, Stasys Matulaitis, Petras Vileišis a iní.

## Zdroj
* Časopis Aušra   

Kategória:Časopisy
Bitúnok č. 5

***Bitúnok č. 5, alebo Detská križiacka výprava*** je román z roku 1969, ktorý napísal Kurt Vonnegut.

Kniha Bitúnok číslo 5 spája prvky protivojnového románu, sci-fi a autobiografické črty. Hlavnou témou románu je odsúdenie vojny a strata charakternosti medzi ľuďmi.

## Dej

Román začína snahou autora kontaktovať pomocou telefónnej spoločnosti svojho priateľa Bernarda, aby mu pomohol pripomenúť zážitky počas bombardovania Drážďan. Jeho list taktiež obsahoval prosbu Letectva Spojených štátov, v ktorej žiadal o detaily bombového náletu na Drážďany, no odpoveď bola negatívna a tak sa osobne vybral za Bernardom. Jeho žena však nebola touto návštevou veľmi nadšená. Autor jej však sľúbil, že kniha bude pomenovaná: „Detská križiacka výprava.“ Jeho priateľ, Bernard mu však veľmi nepomohol, no autor knihu dokončil.  Rozprávanie začína tragikomickou postavou Billyho Pilgrima, ktorý prežíva okamihy svojho života v náhodnom poradí. Vnímať svet štvorrozmerne majú len obyvatelia vzdialenej planéty menom Tralfamadore, ktorí Billyho unesú a spolu s herečkou Montanou Wildhackovou sú vystavení v ich zoologickej záhrade. A práve tam prichádza zlom, kedy sa Billymu zapáči tralfamadorské vnímanie času, podľa ktorého všetky okamihy existujú zároveň a je to len slabosťou ľudstva, že nie to okamihy života nevedia prežívať naraz. Etapy z Billyho života sú v knihe presne v takom istom poradí ako ich on sám prežíva. Zábery z nemeckého zajatia, v ktorých samotný autor vystupuje ako vedľajšia postava, sa tak striedajú s jeho povojnovým životom, kedy pracuje ako úspešný optik vo vlastnej ordinácií, má manželku Valenciu a dve deti. Jeho žena sa však zadusí v aute a Billy sa po návrate z planéty Tralfamadore pokúša ľudí informovať o „pravej“ podstate času, kvôli čomu začína byť považovaný za blázna. Vykreslená je i jeho zdanlivá „smrť“, no Billy neumiera, pretože naďalej existuje v okamihoch svojho života. Pasáže z vojny sledujú Billyho potulujúceho sa za nepriateľskými líniami, jeho následné zajatie, pobyt v zajateckom tábore. Z neho je spolu s ďalšími Američanmi deportovaný do Drážďan, kde majú slúžiť ako pracovná sila. Ubytovaní sú v Bitúnku č. 5, ktorý im počas ničivého bombardovania poslúži ako kryt a ako jedni z mála prežijú nálety. Príbeh končí absurdným vyvrcholením, v ktorom je po smrti tisícok civilistov skúsený americký vojak Edgar Derby odsúdený a zastrelený za údajnú krádež čajníka.

## Referencie

Kategória:Knihy z 1969
Kategória:Science fiction romány
Kategória:Kurt Vonnegut
Kategória:Sfilmované romány
Kategória:Romány o druhej svetovej vojne
Kategória:Romány odohrávajúce sa na fiktívnych planétach
Pár

**Pár** alebo **dvojica** môže byť:
*všeobecne: dva k sebe patriace predmety, ľudia, zvieratá, veci 
*záprah dvoch kusov dobytka
*celok dvoch ľudí, ktorí spolu žijú v partnerstve či manželstve, pozri partnerstvo a manželstvo
*celok (často partnerský) dvoch monogamných vtákov alebo cicavcov, pozri pár (zoológia)

**Pár** môže byť:
*hovorovo: člen dvojice
*niekoľko, málo
Ťahaj a pusti

**Ťahaj a pusti** alebo **ťahaj a pusť** alebo **potiahni a pusť/pusti** () je technika používaná v grafických prostrediach pri premiestňovaní objektov alebo úprave tvarov pomocou myši spočívajúca v tom, že sa stlačí a drží stlačené tlačidlo myši pri jej súčasnom posúvaní po podložke a v cieľovom bode sa tlačidlo pustí. 

Technika umožňuje napr. prekopírovať súbor z jedneho adresára do druhého. Využíva sa napr. vo WYSIWYG editoroch a grafických programoch.

Kategória:Techniky používateľského rozhrania
Električková doprava vo Vroclave

**Električková doprava vo Vroclave** je systém električkovej siete a dopravy v poľskom meste Vroclav a najstaršia elektrická električková sieť v Poľsku. Má celkom 23 liniek, z toho 17 normálnych. Rozchod koľají je 1435 mm a celková dĺžka liniek je 258,2 km.

História prevádzky siaha do 10. júla 1877.

Kategória:Doprava vo Vroclave
Vroclav
Adaptér

**Adaptér** môže byť:
* doplnkové zariadenie (alebo súčiastka), ktorým sa určitý stroj, zariadenie a podobne prispôsobuje na iné, obyčajne širšie použitie
* v počítačoch najmä: rozširujúca karta
* jeden z návrhových vzorov používaných pri vývoji softvéru, pozri adaptér (návrhový vzor)
* osoba robiaca adaptáciu, pozri adaptácia
* v poľnohospodárstve: vymeniteľná zberová časť kombajnu alebo rezačky
Eurotower (Záhreb)

náhľad|Eurotower
**Eurotower** je výšková budova v chorvátskom hlavnom meste Záhreb v priesečnici ulíc Vukovarska a Lučićeva na juhozápadnom konci. Postavená bola v roku 2006, má 26 poschodí a vysoká je 97,8 m.

Sídli tu záhrebská burza cenných papierov.

## Iné projekty

Kategória:Výškové budovy v Záhrebe
Eurotower (Frankfurt am Main)

right|thumb|Eurotower

**Eurotower** je výšková budova v nemeckom meste Frankfurt nad Mohanom a sídlo Európskej centrálnej banky.

Má výšku 148 metrov, preto sa často označuje ako mrakodrap, hoci nedosahuje výšku 150 metrov, ktorá sa považuje za podmienku klasifikácie budov za mrakodrapy. Má 40 poschodí a postavená bola v rokoch 1971-1977.

## Iné projekty

Kategória:Výškové budovy vo Frankfurte
Kategória:Architektúra z 1977
Gombík

**Gombík** alebo **gombička** môže byť:
* malý predmet na zapínanie, spínanie, ozdobu odevu, pozri gombík (odevy)
* v technike: tlačidlo (pripomínajúce gombík)
* v hudbe: časť korpusu niektorých sláčikových a brnkacích nástrojov, pozri gombík (hudba)
* staršie: slangové označenie hodnosti poddôstojníkov
Rusnė (ostrov)

**Rusnė** (po litovsky: *Rusnės sala*) je najväčší ostrov v Litve  s rozlohou . Leží v delte rieky Nemunas pri ústí do Kurónskeho zálivu. Tu sa nachádza aj Národný park v delte rieky Nemunas. 

Na ostrove sa nachádza niekoľko riek (Vorusnė, Pakalnė, Ulmas, Dumble a Palaukys). Z juhu ostrov obmýva rieka Skrivvtė. Je to hraničná rieka z Kaliningradskou oblasťou, ktorá patrí Ruskej federácii. Západnú hranicu ostrova tvorí rieka Rusnė a severnú rieka Atmata. 

Prvá zmienka o najväčšom meste na ostrove Rusnė pochádza zo 14. storočia z roku 1365. Je to mesto Rusnė. Táto usadlosť s 1 642 obyvateľmi (2001) je bohatá na historické pamiat­ky. Nachádza sa tu okrem iných pamätihodností aj synagóga z roku 1863 a rímskokatolícky kostol z roku 1419. Zaujímavosťou tohto mesta je niekoľko častí, ktoré sa nachádzajú nižšie než hladina mora. Tieto miesta sú najnižšie položenými miestami v Litve a bývajú veľmi čas­to zatopené. 

Ďalšie ostrovy Litvy zoradené podľa veľkosti rozlohy: Briedžių, Keimo, Ku­ilių a Trušių.

## Iné projekty

Kategória:Ostrovy Litvy
Martina Grochálová

**Martina Grochálová** (* 6. november 1976, Čadca) je slovenská novinárka a prekladateľka.

Absolvovala štúdium nemčiny a žurnalistiky na Filozofickej fakulte Univerzity Konštantína Filozofa v Nitre (UKF). V roku 2016 obhájila doktorát v študijnom odbore translatológia na UKF v Nitre.

V roku 2001 pôsobila v Inštitúte interkultúrnych štúdií (Ghana), o dva roky neskôr absolvovala letný vzdelávací pobyt mladých novinárov v Latinskej Amerike (Mexiko, Guatemala, Salvádor).

Viedla ako šéfredaktorka detský katolícky týždenník Rebrík (20012003), v rokoch 2003 až 2011 pôsobila v týždenníku Katolícke noviny ako redaktorka, vedúca vydania a zástupkyňa šéfredaktora. V rokoch 20122014 pracovala v Karmelitánskom nakladateľstve, od marca 2014 je PR manažérkou Spolku svätého Vojtecha.

Ako dobrovoľníčka sa angažovala v detskej organizácii eRko – Hnutie kresťanských spoločenstiev detí, kde bola predsedníčkou koledníckej akcie *Dobrá novina*, ktorá podporuje rozvojové projekty v afrických krajinách. Dobrovoľnícky spolupracuje aj so *Slovenskou spoločnosťou pre spina bifida a hydrocefalus*.

Z angličtiny preložila knihu Pierra Mertensa *Liesje*, ktorá opisuje život dcéry autora, postihnutej hydrocefalom a rázštepom chrbtice (vydaná v roku 2006 Spolkom svätého Vojtecha). Doteraz boli publikované tieto jej preklady z nemčiny: *Youcat – katechizmus pre mladých*, *Youcat - modlitby pre mladých*, Anselm Grün: *Moja modlitebná kniha*, *Veľkonočný príbeh*, Michael Hesemann: *Môj brat pápež*. V roku 2013 vyšla kniha jej rozhovorov s akademickým maliarom Miroslavom Cipárom s názvom *Počmáraný život*.

## Zdroj
* Zdroj, z ktorého pôvodne čerpal tento článok 

Kategória:Slovenskí novinári
Kategória:Slovenskí prekladatelia
Kategória:Absolventi Filozofickej fakulty Univerzity Konštantína Filozofa v Nitre
Kategória:Osobnosti z Čadce
Firefly

***Firefly*** je jedným z najoriginálnejších sci-fi seriálov poslednej doby, ktorý v sebe nezvyčajným spôsobom mieša prvky zo sci-fi s motívmi z iných žánrov (najčastejšie westernu). Seriál vznikol v roku 2002 pod vedením Jossa Whedona, tvorcu seriálu *[[Buffy, premožiteľka upírov]]* a napriek svojej krátkej existencii (po prvej sérii bol televíziou FOX zrušený) si vybudoval početnú základňu fanúšikov.

[left|thumb|180px|Obsadenie seriálu ''Firefly''. V smere zľava doprava a zhora nadol na ňom sú: [Adam Baldwin, Ron Glass, Summer Glau, Alan Tudyk, Sean Maher, Jewel Staite, Morena Baccarin a Nathan Fillion]]Seriál rozpráva príbeh posádky transportnej lodi Serenity (triedy *Firefly*, ktorá dala meno aj seriálu). Na rozdiel od protagonistov veľa iných sci-fi seriálov sa hlavné postavy nesnažia zachrániť galaxiu, ale iba prežiť - posádka berie akúkoľvek prácu od pašovania ľudí a tovaru, cez krádeže až po legálnu dopravu. Postavám komplikujú život vesmírne lode *Aliancie* (ktorá zjednotila celý hviezdny systém a funguje ako byrokratický kríženec demokratickej Federácie zo Star Treku a zlého Impéria zo sveta Star Wars), ale aj krvilační piráti, nazývaní *Plenitelia* (*Reavers*).

Firefly vyniká najmä veľmi kvalitnými scenármi, v ktorých nie je ani stopa po klišé, čo sa dá ale pripísať aj faktu, že vzniklo len 14 epizód. Medzi ďalšie klady seriálu patria prepracované charaktery postáv (aj vedľajších) a unikátna snaha o realistickosť - vo svete Firefly napríklad vôbec nie sú mimozemšťania a tvorcovia ako jedni z prvých zaznamenali, že zvuk sa nešíri vo vákuu.

Povzbudená vysokými číslami predaja, ktoré seriál zaznamenal po svojom vydaní na DVD sa spoločnosť Universal Studios rozhodla Firefly oživiť - v roku 2005 tak vznikol celovečerný film *[[Serenity (film)|Serenity]]*', ktorým sa príbeh predčasne zrušeného seriálu aspoň čiastočne uzatvoril.

## Externé odkazy
* Oficiálne stránky  
* Neoficiálny český web  
* Stránky fanúšikov 
* Firefly na IMDb
Johannes Vilhelm Jensen

**Johannes Vilhelm Jensen** (* 20. január 1873, Farsø, Dánsko† 25. november 1950, Kodaň) bol dánsky spisovateľ, nositeľ Nobelovej ceny za literatúru z roku 1944. Je považovaný za jednú z hlavných postáv dánskej literatúry 20. storočia.

Kategória:Nositelia Nobelovej ceny za literatúru
Kategória:Dánski spisovatelia
Kategória:Dánski spisovatelia románov
Pär Lagerkvist

**Pär Fabian Lagerkvist** (* 23. máj 1891 – † 11. júl 1974) bol švédsky básnik, dramatik, románopisec a autor poviedok a esejí, nositeľ Nobelovej ceny za literatúru z roku 1951.

Kategória:Nositelia Nobelovej ceny za literatúru
Kategória:Švédski spisovatelia
Kategória:Švédski spisovatelia románov
Kategória:Švédski nositelia Nobelovej ceny
Kategória:Absolventi Uppsala universitet
Saint-John Perse

**Saint-John Perse** (pseudonym **Alexis Léger**) (* 31. máj 1887, Pointe-à-Pitre, Francúzsko – † 20. september 1975, Hyères) bol francúzsky diplomat a básnik, nositeľ Nobelovej ceny za literatúru z roku 1960 za evokatívnu imaginárnosť vo svojich dielach.

## Dielo
*1911 – *Éloges*
*1924 – *Anabase*
*1942 – *Exil*
*1943 – *Pluies et Poème à l'étrangère*
*1944 – *Neiges*
*1957 – *Amers*
*1960 – *Chronique*
*1961 – *Poésie*
*1963 – *Oiseaux*
*1964 – *Vents*
*1971 – *Chant pour un équinoxe*
*1972 – *Œuvres complètes*

## Iné projekty

Kategória:Nositelia Nobelovej ceny za literatúru
Kategória:Francúzski nositelia Nobelovej ceny
Kategória:Francúzski básnici
Kategória:Francúzski diplomati
Kategória:Absolventi Univerzity v Bordeaux
Roger Martin du Gard

**Roger Martin du Gard** (* 23. marec 1881, Neuilly-sur-Seine, Francúzsko – † 22. august 1958, Bellême) bol francúzsky prozaik a dramatik, nositeľ Nobelovej ceny za literatúru z roku 1937.

## Dielo
* *Devenir !* (1908)
* *L'Une de Nous* (1909)
* *[[Jean Barois]]* (1913)
* *Le Testament du père Leleu*, (1913)
* *Les Thibault : Le Cahier gris* (1922)
* *Les Thibault : Le Pénitencier* (1922)
* *Les Thibault : La Belle Saison* (1923)
* *Les Thibault : La Consultation* (1928)
* *Les Thibault : La Sorellina* (1928)
* *Les Thibault : La Mort du père* (1929)
* *Un Taciturne* (1931)
* *Vieille France* (1933)
* *Les Thibault : l'Été 1914* (1936)
* *Les Thibault : l'Épilogue* (1940)
* *Œuvres complètes* (1955)
* *In memoriam*, La Péiade, Gallimard, Paris, 1955
* *Correspondance avec André Gide * (posmrtne 1968)
* *Correspondance générale 1 1896-1913* (posmrtne 1980)
* *Le Lieutenant-colonel de Maumort * (posmrtne 1983)
* *Journal I Textes autobiographiques 1892-1919* (posmrtne 1992)
* *Journal II 1919-1936" (posmrtne [[1993]])
* *Journal III 1937-1949 Textes autobiographiques 1950-1958* (posmrtne [[1993]])
* *Correspondance générale X 1951-1958" (posmrtne 2006)

Kategória:Francúzski spisovatelia
Kategória:Francúzski dramatici
Kategória:Nositelia Nobelovej ceny za literatúru
Kategória:Francúzski nositelia Nobelovej ceny
Kategória:Absolventi École nationale des chartes
Kategória:Osobnosti z Neuilly-sur-Seine
Jasło

**Jasło** je mesto ležiace v juhovýchodnej časti Poľska, v Podkarpatskom vojvodstve. V roku 2007 malo približne 38 000 obyvateľov. Mestské práva dostalo Jasło v roku 1365, riadilo sa magdeburským právom.

## Partnerské mestá
* Bardejov, Slovensko
* Camposampiero, Taliansko
* Hodonín, Česko
* Makov, Maďarsko
* Praha 10, Česko
* Trebišov, Slovensko
* Truskavec, Ukrajina

## Iné projekty

## Externé odkazy
Oficiálna stránka

Kategória:Mestá v Podkarpatskom vojvodstve
Bombardier NGT6

right|thumb|Flexity Classic vo Frankfurte nad Mohanom
right|thumb|Flexity Classic v Krakove

**Bombardier NGT6** (známa aj ako **Flexity Classic**) je model nízkopodlažnej dvojsmernej električky od kanadskej spoločnosti Bombardier.

Používa sa v mnohých nemeckých mestách, napríklad v Lipsku, vo švédskom meste Norrköping alebo v poľskom meste Krakov. Tento model nahradil aj tradičné električky v austrálskom meste Adelaide.

Podobné konkurenčné modely od iných firiem sú napríklad Alstom Citadis, Combino a Avanto od Siemensu a iné modely Flexity od firmy Bombardier.

## Technické parametre
Električka je dlhá 26 metrov, široká , vysoká , jej hmotnosť je 30 ton, počet miest na sedenie je 76, počet miest na státie 100, má štyri motory s výkonom 125 kW.

Kategória:Električky Bombardier
Kategória:Dráhové vozidlá vyrábané od roku 1999
Kategória:Kĺbové električky
Dom kultúry

right|thumb|Dom kultúry Zrkadlový háj v Petržalke
right|thumb|Dom kultúry v bratislavskej Dúbravke

**Dom kultúry** alebo **kultúrny dom** je objekt určený na uspokojovanie kultúrnych potrieb a záujmov občanov, ktorého súčasťou je spravidla okrem klubovní aj viacúčelová sála.

Klubovne sú zariadenia miestneho významu, ktoré majú spoločenskú a záujmovú činnosť. Spolu so sálovým priestorom tvoria základnú skladbu kultúrneho domu. Klubovňa môže byť viacúčelová, bez špeciálnych zariadení určená pre podujatia spoločenského charakteru. Je vybavená sedacím a stolovým nábytkom. Špecializovaná klubovňa je zariadená pre špeciálnu činnosť záujmových krúžkov. V menších zariadeniach slúži na niekoľko činností, vo väčších sa z týchto priestorov stávajú monofunkčné ateliéry, učebne prípadne dielne. Sálový priestor môže byť viacúčelová sála, ktorú tvorí javisko alebo pódium, určené na usporadúvanie kultúrnych akcií, kde javisko má rovnú alebo stupňovitú podlahu.

## Programová náplň kultúrneho domu
* schôdze, besedy
* mimoškolská výchova a vzdelávanie: jazykové kurzy, prednášky
* prednášky a besedy z oblasti kultúry, umenia, vedy, techniky apod.
* záujmová umelecká činnosť: divadelný súbor, bábkové divadlo, spevácky súbor a pod.
* oblasť spoločenského styku a zábavy: tanečné zábavy, plesy a pod.

Pri navrhovaní kultúrnych stredísk sa musia zohľadniť rôznorodé podmienky v sídlach ako využiteľnosť a existujúce kapacity. Účelovou jednotkou kultúrneho domu je 1 miesto návštevníka.

Členenie priestorov v kultúrnom dome:
* sálové priestory 
* klubové priestory
* výstavné priestory
* vstupné priestory
* priestory pre pracovníkov
* pomocné priestory

Pri riešení funkčno- prevádzkových dispozičných vzťahov treba dbať na diferencovanie vstupov,
Na vytvorenie podmienok prísunu a vnútorného presunu materiálu. Na plynulosť jasnosť a dobrú orientáciu vo vnútornej prevádzke objektu. Na funkčnú priestorovú variabilitu a flexibilitu.

## Zdroje
* http://www.culture-fr.winterthur.ch 
* http://eng.archinform.net/projekte/305.htm
* http://www.ansewears.com

Kategória:Kultúra
Kategória:Stavby
C.S.I.: Kriminálka New York

***C.S.I.: Kriminálka New York*** (orig. *C.S.I.: NY*) je americký televízny kriminálny seriál. Je to druhý spin-off seriálu *[[C.S.I.: Kriminálka Las Vegas]]* a zároveň prvý spin-off seriálu *[[C.S.I.: Kriminálka Miami]]*.

*C.S.I.: Kriminálka New York* bola produkovaná v spolupráci s kanadskou mediálnou spoločnosťou Alliance Atlantis.

Epizóda „NonStop“ 2. série seriálu *C.S.I.: Kriminálka Miami* bola zároveň spin-off epizódou k *C.S.I.: Kriminálka New York*. NY mal prvú samostatnú epizódu 22.9.2004 s počtom divákom 13,6 milióna. Divácky najúspešnejšia bola 2. séria s 14,2 miliónmi divákov.

10. mája CBS oznámila, že seriál nebude mať desiatu sériu. Na Slovensku ju vysiela TV JOJ a JOJ +, ktorá uvedla poslednú, 9. sériu v premiére od 13.2.2014.

## Produkcia
### Filmovanie
Seriál sa nakrúca hlavne v Spojených Štátoch. Hoci exteriéry sa filmujú v New York City, väčšia časť je kvôli lacnejšej produkcii a štúdiovým nákladom nakrútená v Los Angeles. 

### Hudba
Úvodná pieseň, podobne ako pri sesterských seriáloch, je od skupiny The Who. V prípade tohto seriálu ide o pieseň „Baba O'Riley“, ktorej slová zložil Pete Townsend a naspieval Roger Daltrey na ich album *[[Who’s Next]]* z roku 1971. Tvorca seriálu, Anthony E. Zuiker pôvodne chcel pre seriál úvodnú pieseň „Behind Blue Eyes“ od tejto istej skupiny, ale prezident CBS ju zamietol v prospech piesne „Baba O'Riley“.

### Štáb
Tvorcovia: Anthony E. Zuiker, Carol Mendelsohn a Ann Donahue.

Výkonní producenti: Jerry Bruckheimer, Anthony E. Zuiker, Carol Mendelsohn, Ann Donahue a Jonathan Littman.

## Zápletka a štýl
Podobne, ako originálna *[[C.S.I.: Kriminálka Las Vegas]]* a *[[C.S.I.: Kriminálka Miami]]* zobrazuje spôsob práce tímu forenzných detektívov, vedcov, ktorí slúžia v newyorskom policajnom zbore *(New York Police Department – NYPD)*. Tím kriminalistov vyšetruje záhadné a neobyčajné úmrtia, aby zistili, kto koho zabil a prečo. Taktiež riešia iné vážne zločiny, napríklad znásilnenia. 

Oproti zvyšným dvom „C.S.I.“ seriálom je seriál *C.S.I.: Kriminálka New York* oveľa krvavejší. Prvá séria bola nakrúcaná so silne modrým osvetlením. Na začiatku druhej série sa od modrého svetla upustilo na príkaz prezidenta CBS, Lesa Moonvesa, ktorý chcel, aby seriál bol „menej chladný“.

## Hlavné postavy

## Série
*Pozri [[Zoznam častí seriálu C.S.I.: Kriminálka New York]]*

## Referencie



Kategória:Seriály C.S.I.
Kategória:Kriminálne televízne seriály USA
Kategória:Televízne seriály z roku 2004
Kategória:Televízne seriály CBS
Niklas Hagman

**Niklas Hagman** (* 5. december 1979, Espoo, Fínsko) je bývalý fínsky profesionálny hokejista. Od roku 2000 hral za klub NHL Toronto Maple Leafs. Hrával na pozícií ľavého krídelníka.

## Hráčska kariéra
Hagman hrával za klub HIFK Helsinki od roku 1997. Bol draftovaný v roku 1999 klubom Florida Panthers. Tri roky hrával v rodnom Fínsku aj za kluby Espoo Blues a Kärpät Oulu. Vo svojej prvej sezóne v NHL 2001-02 získal Hagman v 78 zápasoch 28 bodov. Počas lockoutu hrával za švajčiarsky klub HC Davos. Počas sezóny 2005-06 prestúpil z Floridy do tímu Dallas Stars. 1. júla 2008 podpísal ako voľný agent štvorročnú zmluvu s klubom Toronto Maple Leafs.

Niklasov otec Matti bol prvým fínskym hokejistom v NHL.

## Externé odkazy
* 

## Zdroj

Kategória:Fínski hokejisti
Kategória:Hokejisti na Zimných olympijských hrách 2006
Kategória:Hokejisti na Zimných olympijských hrách 2010
Kategória:Strieborní olympijskí medailisti v ľadovom hokeji
Kategória:Bronzoví olympijskí medailisti v ľadovom hokeji
Kategória:Fínski strieborní olympijskí medailisti
Kategória:Fínski bronzoví olympijskí medailisti
Kategória:Hokejisti draftovaní klubom Florida Panthers
Kategória:Hráči Florida Panthers
Kategória:Hráči Dallas Stars
Kategória:Hráči Espoo Blues
Kategória:Hráči Oulun Kärpät
Kategória:Hráči Anaheim Ducks
Kategória:Hráči Calgary Flames
Kategória:Hráči Toronto Maple Leafs
Kategória:Hráči Lokomotiv Jaroslavľ
Kategória:Hráči HC Fribourg-Gottéron
Kategória:Hráči Jokerit Helsinki
Kategória:Hráči HC Davos
Kategória:Hokejisti IFK Helsinki
Kategória:Hráči HPK Hämeenlinna
Kategória:Hráči Ässät Pori
Kategória:Účastníci MS v hokeji 2002
Kategória:Účastníci MS v hokeji 2003
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2009
Kategória:Účastníci MS v hokeji 2013
Kategória:Osobnosti z Espoo
Kategória:Hokejisti na Zimných olympijských hrách 2002
Wissenschaftszentrum

**Wissenschaftszentrum** môže byť:
*Wissenschaftszentrum Berlin für Sozialforschung
*Wissenschaftszentrum Ost- und Südosteuropa Regensburg
*Wissenschaftszentrum Weihenstephan für Ernährung, Landnutzung und Umwelt der Technischen Universität München
Poluvsianska skalná ihla

**Poluvsianska skalná ihla** je prírodná pamiatka (skalná ihla), nachádzajúca sa v katastrálnom území Rajeckých Teplíc v mestskej časti Poluvsie. Je v správe štátnej ochrany prírody Malá Fatra.

Dolomitový skalný objekt ihlovitého tvaru so základňou približne 11&nbsp;×&nbsp;5&nbsp;metrov dosahuje výšku približne 15&nbsp;metrov. Významný je z vedeckého, náučného a estetického hľadiska. Pre svoju ľahkú dostupnosť (vedľa štátnej cesty do Žiliny) sa v minulosti využíval ako objekt na základný horolezecký výcvik. S ohľadom na stav puklín v strednej a hornej časti ihly je dnes táto činnosť zakázaná.

Od roku 1965 je vyhlásená za prírodnú pamiatku s výmerou . Ochranné pásmo nebolo určené. Na území chráneného areálu platí 5. stupeň ochrany. Hodnota výtvoru je predovšetkým vedecká a estetická.

## Pôvod
Je to erózne oddelená časť skaly (za prispenia tektonického narušenia) od priľahlého masívu Slnečných skál, tvaru ihly, ktorá predstavuje významný prírodný objekt. Z krajinárskeho hľadiska predstavuje významnú dominantu územia. 

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky

Kategória:Prírodné pamiatky v Žilinskom kraji
Kategória:Rajecké Teplice
Kategória:Skalné útvary na Slovensku
Kategória:Chránené územia v okrese Žilina
Kategória:Súľovské vrchy
James Stirling

**James Stirling** môže byť:

* matematik (1692 – 1770), pozri James Stirling (matematik)
* guvernér Západnej Austrálie (1791 – 1865), pozri Admiral Sir James Stirling (guvernér Austrálie)
* škótsky filozof (1820 – 1909), pozri James Hutchison Stirling
* konštruktér lokomotív (1835 – 1931), pozri James Stirling (inžinier)
* britský sudca (1836 – 1916), pozri James Stirling (sudca)
* britský architekt (1926 – 1992), pozri James Stirling (architekt)

## Pozri aj
*Stirling (rozlišovacia stránka)

Stirling, James
Mestečko Heuréka

***Mestečko Heuréka*** (orig. *Eureka*) je americký sci-fi seriál s prvkami humoru, nakrúcaný pre televíznu stanicu Sci-Fi Channel. 

Odohráva sa v rovnomennom utajenom mestečku, ktorého obyvateľmi sú najlepší vedci zo Spojených štátov. Hlavnou postavou v seriáli je bývalý U. S. Marshal Jack Carter, ktorý je keď, preváža utečenca nazad do Los Angeles (ktorým je Zoe, jeho rebelujúca dcéra v tínedžerskom veku) prinutený ostať v meste a nakoniec sa po tom, čo sa starý šerif zraní, stane jeho novým šerifom. Zatiaľ boli nakrútené dve série, Sci Fi Channel rozhodol že sa bude nakrúcať aj tretia. Seriál Eureka zakúpila na Slovensku televízia Markíza, no obdobie jeho nasadenia na obrazovky ešte nebolo určené.

## Prehľad deja

Po skončení druhej svetovej vojny si Albert Einstein uvedomil, že budúcnosť patrí vede. S Einsteinovou pomocou a s pomocou ďalších vedcov sa vtedajší americký prezident Harry S. Truman rozhodol postaviť prísne utajené mesto v odľahlej časti amerického severozápadu, ktoré by slúžilo ako útočisko a ochrana pre najcennejšie intelektuálne zdroje v krajine. Sú tu tí najlepší myslitelia a géniovia, ktorí tu pracujú na novej ére vedeckého pokroku v takmer každej oblasti ľudského poznania. Boli najatí tí najlepší architekti a plánovači, aby z mesta vytvorili raj, s najlepšími a najmodernejšími výdobytkami civilizácie pre jeho obyvateľov. Eureka sa nikdy neobjavila na žiadnej mape a je utajená pred verejnosťou.

Po päťdesiatich rokoch od založenia mesta, sú jeho obyvatelia zodpovední, priamo alebo nepriamo, takmer za každý prielom v oblasti vedeckého poznania na Zemi. No po päťdesiatich rokoch pokusoch a omylov sa značný počet pokusov nevydaril. Napríklad globálne otepľovanie je v seriáli spomenuté ako dôsledok jedného z pokusov, ktoré sa nevydarili.

Obyvatelia Eureky sa potýkajú s tými istými problémami, ako obyvatelia všetkých ostatných miest, no z dôvodu skutočnosti, že mesto je takmer výlučne obývané géniami a má takmer neobmedzené zdroje, má Eureka aj oveľa väčšie problémy ako obyčajné mestá. Napríklad úmrtnosť je v Eureke na úrovni dvojnásobku národného priemeru USA.

## Motto

* Motto prvej sezóny: Malé mesto. Veľké tajomstvo.
* Motto druhej sezóny: To isté mesto. Väčšie tajomstvá.

## Externé odkazy
* Oficiálna stránka na  Sci Fi.com 
* ''Eureka'' na SciFipedia  
* Eureka-SFG  
* Eureka-project  
* Eureka na Internet Movie Database 

Kategória:Televízne seriály USA
Kategória:Vedecko-fantastické televízne seriály
Kategória:Televízne seriály z roku 2006
Eyvind Johnson

**Eyvind Johnson** (29. júl 1900, Boden, Švédsko – 25. august 1976, Štokholm) bol švédsky spisovateľ, nositeľ Nobelovej ceny za literatúru z roku 1974 spoločne so svojim krajanom Harry Martinosem.

Kategória:Nositelia Nobelovej ceny za literatúru
Kategória:Švédski spisovatelia
Kategória:Švédski nositelia Nobelovej ceny
Nativita

**Nativita** môže byť:
*natalita
*v astrológii: osud zistený zostavením planét v deň narodenia, pozri nativita (astrológia)
Harry Martinson

**Harry Edmund Martinson** (* 6. máj 1904, Jämshög, Švédsko – † 11. február 1978, Štokholm) bol švédsky spisovateľ.

V roku 1949 bol zvolený do Švédskej akadémie. V roku 1974 získal Nobelovu cenu  spoločne so svojim krajanom Eyvindom Johnsonom.  

## Ocenenie
* Literárna cena Svenska Dagbladet, 1944

## Iné projekty

## Referencie

## Externé odkazy
* Harry Martinson 
* Harry Martinson na nobelprize.org
* Harry Martinson
* Harry Martinson
* Harry Martinson

Kategória:Nositelia Nobelovej ceny za literatúru
Kategória:Švédski spisovatelia
Kategória:Obete samovrážd
Množivosť

**Množivosť** alebo **natalita** alebo **nativita** alebo **realizovaná plodivosť** je jednak počet novovzniknutých, vyliahnutých alebo narodených jedincov v populácii za dané časové obdobie a jednak všeobecnejšie vrodená schopnosť jedincov v populácii rozmnožovať sa.

## Pozri aj
*pôrodnosť

Kategória:Ekológia
Určenie (vymedzenie objektu)

**Určenie** alebo **determinácia** je vymedzenie objektu (aj pojmu) voči iným. Určenie v tomto zmysle je dané črtami určovaného objektu, uvedením objektov, ktoré sa určovanému podobajú a pod. Pochopenie určenia možno vyjadriť definíciou alebo tvrdením, ktoré sa podobá definícii.

## Iné projekty

## Externé odkazy
* 

Kategória:Filozofické pojmy
Koryto

**Koryto** môže byť:
*v domácnostiach používaná podlhovastá drevená nádoba, pozri koryto (nádoba)
*koryto vodného toku
* územie európskeho významu na Slovensku, pozri Koryto (Natura 2000)

## Iné projekty
Tok

**Tok** môže byť:
*pohyb tekutiny, prúdenie
*vodný tok
*chod, beh, plynulý priebeh
*skrátene: toková veličina, pozri aj špecificky pre makroekonomickú teóriu tok (ekonómia)
*v elektrotechnike: plynulý pohyb hmoty, energie alebo informácií
*vo fyzike: množstvo fyzikálnej veličiny prechádzajúce určitou plochou (spravidla za jednotku času), napr. magnetický tok, tepelný tok
*v informatike: graf vyjadrenia jednotlivých krokov postupu, procesu či programu, pozri tok (informatika)
*v matematike:
**v diferenciálnej geometrii: pozri tok (diferenciálna geometria)
**v teórii grafov: pozri tok (teória grafov)
**v teórii miery a stochastických procesoch: pozri tok (stachastika)
*v poľovníctve: tokanie resp. zvuk vydávaný pri tokaní
*nárečovo: holohumnica, mlat; humno
*rieka v Rusku, pozri Tok (rieka v Rusku)
*vrch v Brdskej vrchovine, pozri Tok (Brdy) ()
*lokalita na Aljaške, pozri Tok (Aljaška)

**T.O.K.** môže byť:
*jamajská hudobná skupina, pozri T.O.K

**ToK** môže byť:
*Theory of Knowledge

## Pozri aj
*tok pisin
Rusnė

**Rusnė** môže byť v Litve:
*sídlo, pozri Rusnė (sídlo)
*rieka, pozri Rusnė (rieka)
*jazero, pozri Rusnė (jazero)
*ostrov, pozri Rusnė (ostrov)